google/wiki40b huggingface dataset:
Den røde pil

Den røde pilen (russisk: Кра́сная стрела́) er et russisk natt-tog med sovevogner på Moskva- og St. Petersburg-jernbanen

Historie

Den røde pilen går fra Leningrad-stasjonen i Moskva til Moskva-stasjonen i St. Petersburg. Det startet i 1931 ble bare blitt avbrutt mellom 1941 og 1943 under beleiringen av Leningrad. I 1962 ble den dype røde fargen på togetvedtatt. Siden 1965 har sangen «Hymne til den store byen» blitt spilt når Den røde pilen forlater St. Petersburg klokken 23:55. Den ble komponert av Reinhold Glière i 1949, og ble i2002 adoptert som en hymne til St. Petersburg i 2003.
For å øke kapasiteten  ble et nytt nattkg med sovevogner kalt Megapolis, introdusert av Tverskoy Express-selskapet. Dette forlater Moskva eller St. Petersburg like etter Rød pil og Express.

Viktige hendelser

I anledning 75-årsjubileet for jernbanen ble et spesielt T-banetog kalt Rød pil - 75 år lansert i 2006 på Moskvas metro den 29. mars 2010 T-bane tog ble bombet i terrorangrepet på Lubyanka-banestasjon. I juni 2010 var toget reparert og i drift .
Amor-asteroide

Amor-asteroidene er en kategori av jordnære asteroider som er navngitt etter asteroiden 1221 Amor. Deres omløpsbane strekker seg mot jorden utenfra, men krysser den ikke. De fleste Amor-asteroidene krysser imidlertid Mars' omløpsbane, og Mars' to måner, Deimos og Phobos, kan være Amor-asteroider som har blitt fanget inn av Mars' gravitasjon.
Det mest kjente objektet i denne kategorien er (433) Eros, som var den første asteroiden som man sendte en romsonde i omløpsbane rundt, og senere landet på (NEAR Shoemaker).
Det finnes i dag 1 200 kjente Amor-asteroider. Mindre enn 400 av dem er nummererte og mindre enn 75 har fått et navn.
Lahden kisapuisto

Liv etter OL

Etter OL er stadionet blitt brukt som hjemmebane til fotballklubben FC Lahti. Kapasiteten er på 4 000 tilskuere.
Vekttallsalo

Vekttallsalo er et samlealbum (split-album) fra 1999 med studentband fra Tromsø. Det ble utgitt på Alo Records.
De fleste sporene ble spilt inn i mai/juni 1999 på Det lille kulturhus i Tromsø.
Sporene ble mikset i Aurora Filmlyd i juni samme år.
Albumets navn er satt sammen av «vekttall», en referanse til studentlivet, og «alo» som betyr «spetakkel».
Alle låtene er skrevet av bandene som spiller dem, unntatt albumets eneste instrumental, en jazz-standardversjon av «Some Day My Prince Will Come» som er skrevet av den amerikanske filmkomponisten Frank Churchill.
Høybråtenparken

Høybråtenparken (Høybråten park er også vanlig brukt) er en park på Høybråten i Oslo.
Parken ligger i skånende terreng ved Høybråtenveien i nordvest, Skogstien i nordøst og Myrbakkveien i sørvest. Rundt parken er det villabebyggelse.
Arealet er 5 dekar, grunnen er eiet av Oslo kommune og ble regulert til friluftsformål i 1989. Parken driftes av Bydel Stovner. I 2007 ble scenen rehabilitert, plassen foran scenen drenert, lekeapparatene ble reparert og det ble satt opp en stor fellesgruill i granitt. I 2011 melder Husbanken at parken er rustet opp med bomiljømidler derfra.
Noen store grantrær rundt scenen utgjør en vegg mot Myrbakkveien, mens mindre trær og busker avgrenser parken mot Skogstien. Lekeapparater finnes flere steder i parken. Mot sørvest står en scene med asfaltert plass foran og plen som danner amfi lenger bak.
I parken står en byste av Anton Tschudi (1848–1914), utført av Svein-Tore Kleppan og reist av Høybråten Velforening. Bysten ble avduket i 2014. Tschudi kjøpte Øvre Høybråten gård i 1905 og i 1912 Nedre Stovner gård. Fra sistnevnte fradelte han arealet som i dag er parken og ga det som gave til strøkets beboere. I 1950-årene ble det arrangert teater i parken, og noe senere ble scenen satt opp.
Parkkvelder, friluftsgudstjenester og andre lokale arrangementer holdes i parken.
Nukleosyntese

Nukleosyntese er prosessen som skaper nye atomkjerner (atomer) av eksisterende atomkjerner og subatomære partikler. Nukleonene består av kvarker som bindes sammen av gluoner. De første nukleonene (protoner og nøytroner oppsto i forbindelse med Big Bang da temperaturen (energitettheten) var sunket til omkring 10 millioner grader. I løpet av de første tre minuttene ble de enkleste atomkjernene dannet, og etter Big Bang besto vanlig materie i universet av omtrent 24% helium, 76% hydrogen (etter vekt) og små mengder andre isotoper som Deuterium Helium-3 og Litium-7.
Nukleosyntese av lettere atomkjerner foregår vesentlig i stjerner ved kjernereaksjoner. Stjerner som er mer enn 4 ganger solens vekt vil etterhvert eksplodere som en supernova og produserer stadig tyngre atomer opp til jern. I den siste fasen, når kjernen imploderer oppstår intens stråling som kan produsere de aller tyngste kjernene. Disse atomene blir spredt når stjernen eksploderer og kan derfor inngå når nye stjerner og planetsystemer dannes.
På denne måten er universets masse i dag fordelt på 74% Hydrogen, 24% Helium, 1% Oksygen, 0,5% Karbon og 0,5% andre grunnstoffer. Solen er en relativt ung 3 generasjons stjerne med en metallisitet på ca. 1,6. Dette er en forutsenting for at planeter som jorden kan dannes, ettersom solsystemets planeter har et høyt innold av andre stoffer enn hydrogen og helium.
Sigrisma

Utseende

Små til middelsstore, blanke bladbiller.

Levevis

I likhet med de fleste andre bladbiller lever disse artene på planter. Artene i denne sløekten er knyttet til planter i aspargesfamilien.

Utbredelse

Slekten er utbredt i Afrika.
Statistikk

Oversikt

En vitenskapelig studie baserer seg ofte på et utvalg fra en større populasjon. Det finnes flere ulike tilnærminger for statistisk analyse. Disse ulike tilnærmingene er ofte overlappende og brukes ofte om hverandre. 
Deskriptiv statistikk presenterer data gjennom tall og figurer. Eksempler på dette er gjennomsnitt, standardavvik, korrelasjon, histogramer og spredningsplott.
Statistisk inferens søker å trekke konklusjoner om populasjonen basert på populasjonsutvalget som er heftet med usikkerheter. Statistiske metoder prøver å beskrive disse usikkerhetene ved å legge til grunn en matematisk modell for populasjonen. En slik modell kan inneholde en eller flere parametere som kan estimeres ved hjelp av dataene fra utvalget. Disse parameterne, og usikkerhetene knyttet til dem, kan brukes til å trekke konklusjoner gjennom hypotesetesting. Statistisk inferens deles ofte inn i hovedområder som estimeringsteori, statistisk hypotesetesting og statistisk beslutningsteori. Et viktig verktøy i alle disse disiplinene er fordelingsteori, som er en del av sannsynlighetsregningen.  En alternativ oppdelig er etter hvilke typer statistiske modeller som brukes, for eksempel
parametriske modeller og ikke-parametriske modeller.
Eksplorativ statistikk er en tilnærming som prøver å analysere data for å finne hypoteser som kan testes. Disse metodene kan basere seg på enkel manuell gransking av tall og figurer, men mer beregningsmessige metoder finnes også, som for eksempel clusteranalyse.
Prismognathus katsurai

Utseende

Hannen er en middelsstor (ca. 35 millimeter), blank, svart hjortebille. Kjevene er knivformede, sagtakkede på innersiden, oppoverbøyde sett fra siden, vanligvis lengre enn hodet. Hos denne arten er kjevene forholdsvis lange, krumme i spissen. Det er et spisst, utstående "horn" foran hvert fasettøye. Kroppen er halvblank, knapt synlig punktert.

Levevis

Larvene utvikler seg i råtne trestammer.

Utbredelse

Arten er utbredt i det nordlige Vietnam.
Pierre Blet

Formasjon, prestevielse

Pierre Blet trådte inn i jesuittenes novisiat i Laval den 7. september 1937, men hans åndelige og akademiske formasjon fikk et avbrudd ved utbruddet av annen verdenskrig. Etter krigen tok han lisensiatgraden i teologi. Han ble presteviet i 1950.

Historiker

I 1958 tok han doktorgraden ved Sorbonne med hoveddissertasjonen Les assemblées générales du clergé de 1615 à 1666. Han skrev også tilleggsarbeidet Correspondance du nonce en France, Ranuccio Scotti : 1639-1641, og viste dermed også en kompetanse innen forståelsen av det pavelige diplomati.
I 1959 ble Pierre Blet kalt til Roma for å undervise i kirkehistorie ved Det pavelige universitet Gregoriana. Der forble han resten av sitt liv. Et viktig tidlig prosjekt for hans fortsatte historiske forskning var fransk kirkehistorie på 1600-tallet. Pave Johannes XXIII gav ham i 1961 i oppdrag i å kompilere og publisere Acta Nunciaturae Gallicae med de apostoliske nuntier i Frankrikes korrespondanse opp gjennom tidene. Det ble et verk på 15 bind. 
I 17 år underviste han også i den pavelige diplomatis historie ved Pontificia Ecclesiastica Academia (der de pavelige diplomater får sin utdannelse).

Actes et documents

Pierre Blet ble en av de fire historikere (sammen med Angelo Martini, Burkhart Schneider og Robert A. Graham som etter oppdrag av pave Paul VI arbeidet i Vatikanets hemmelige arkiv for å kompilere og offentliggjøre dokumenter vedrørende Pavestolen under Annen verdensikrg (Pavestolen og krigens forløp, pavestolens arbeid for krigens ofre ikke minst de jødiske ofre, og Pius XIIIs korrespondanse med det tyske katolske biskoper. Oppdraget ble gitt kort tid etter pavevalget i 1963. Foranledningen var påstander og polemikk om pavelig unnvikende holdning og «taushet», særlig etter lanseringen av teaterstykket Der Stellvertreter av  Rolf Hochhuth.
Mellom desember 1965 og 1981 ble det publisert tolv bind med dokumenter i serien Actes et documents du Saint-Siège relatifs à la Seconde Guerre mondiale. En tid etter presenterte og analyserte pater Pierre Blet fruktene av dette arbeide i en bok som i fransk originalutgave heter Pie XII et la Seconde Guerre mondiale, d’après des archives du Vatican. Den ble publisert i 1997 og oversatt til 13 språk.

Annet arbeid

Drøyt to uker før sin død sa Pierre Blet til avisen Avvenire (12. november 2009) at det var hans ønske å krone sitt virke med en kort biografi av Pius XII, et mer personlig arbeid, der han på grunnlag av dokumenter og forskning kunne vise hvordan denne paven faktisk var en forløper for den økumenikk som hadde kommet til gjennombrudd ved det andre vatikankonsil. Dette kom ut posthumt.

Anerkjennelse

Pater Pierre Blet for sin forskning gjort til Membre correspondant de l'Académie des sciences morales et politiques. I 2008 mottok han Grand Prix Gobert av Académie française for sin historieforskning. Hans rigorøse forskning ble også anerkjent av pavene.  Ved en anledning da journalister utspurte pave Johannes Paul II om Pius XII, svarte han: «Leggete padre Blet» (Les pater Blet).
Evi Bøgenæs

Bøker

Bøgenæs ble for alvor populær i 1940-årene med bøkene om Kitt og Sven, og siden med Tove-bøkene. Deretter kom blant annet Fest på en hverdag (1949), Født på en søndag (1953), Astri fra taterhytta (1954), Tina i det røde hus (1961) og Tryllestaven (1967).
På 1950- og 1960-tallet kom bøkene om Flette-Mette: Flette-Mette, Flette-Mette og den lange melkeveien og Mette uten flette. Av andre barnebøker kan nevnes Morten Nøkkelbarn, Morten og Tom får vinterferie, OK, Hansemann!, Kom snart igjen, Anne! og «k» for kjærlighet.
På 1980-tallet ble serien Bøgenæs Beste utgitt, der de beste ungdomsromanene kom i nye utgaver.
Swan (album)

Swan er et musikkalbum med Mette Hartmann, utgitt i 1995. Dette er hennes debutalbum.
Kata Tjuta

Kata Tjuta (også kjent som Mount Olga) er en fjellformasjon rundt 365 km sør for Alice Springs i Australia og er del av Uluru-Kata Tjuta National Park. Det høyeste punktet ligger 1066 meter over havet og rager 546 meter over det omliggene landskapet. I likhet med Uluru er Kata Tjuta hellig i aborginsk (Pitjantjatjara) kultur.
Siden 15. desember 1993 har fjellformasjonen hatt to offisielle navn, både det tradisjonelle aborginske navnet og et engelsk navn. Det engelske navnet ble gitt fjellet av Ernest Giles 21. oktober 1872 og viser til dronning Olga av Württemberg.
Guy Debelle

Utdanning og yrkeserfaring

Debelle har en bachelor of economics-grad fra University of Adelaide, som han fullførte i 1997, og han har en doktorgrad (ph.d.) fra Massachusetts Institute of Technology fra 1994.
Han begynte å jobbe i det australske finansdepartementet (Australian Treasury) i 1988, og jobbet der til 1990. Fra 1994 til 1995 jobbet han i Reserve Bank of Australia, i forskningsavdelingen. Han jobbet i Det internasjonale pengefondet (IMF) fra 1995 til 1997, før han igjen returnerte til sentralbankens forskningsavdeling i 1997. Han ble nestleder for økonomisk analyse (Economic Analysis Department) i 1998, og overtok som leder i samme avdeling i 2001, en stilling han hadde til 2003.
I 2003 var han gjesteprofessor ved Massachusetts Institute of Technology, og i 2004 jobbet han for Den internasjonale oppgjørsbanken.
Debelle var leder for sentralbankens internasjonale avdeling fra 2004 til 2007, og fra 2007 til 2016 var han assisterende sentralbanksjef med ansvar for finansmarkedene. Den 18. september 2016 ble han utnevnt til visesentralbanksjef, og overtok da etter Philip Lowe da Lowe ble utpekt til sentralbanksjef.
Papuatigerhegre

Biologi

Papuatigerhegre blir omkring 65–71 cm og har fått det norske navnet etter de karakteristiske tigerlignende fargene (brune og lys gulbrune striper) og tegningene på brystet og sidene av hodet. Ellers har den mørkebrune fjær med en smal trim av lyst på oversiden (som gir et spettet uttrykk) og er hvit i buken. Ved øyene har den et triangulært gult felt med bar hud, mens strupen er hvit og issen er mørk. Øynene har gul iris. Nebbet er relativ langt, stilettformet og mørkt (nærmest gråsort). De undere ekstremitetene er gulgrønne og halvlange. Hunnen er litt mindre enn hannen, men er ellers ganske lik.
Lite ellers er kjent om arten, annet enn at populasjonen er distribuert over cirka 625 000 km² og teller færre enn 10 000 individer. Man antar at den hekker i mai–juni og at redene bygges omkring 12 m over bakken i trær. Dietten består av edelkreps og andre krepsdyr (inkluder krabber), mindre fisk, vannlevende biller, insekter, slanger og øgler. Den jakter føden i vannkanten, alene, mens den skjuler seg i siv og lignende vegetasjon.
Man regner med at arten er mest vanlig i lavlandet, opp til 300 moh. I det sentrale høylandet på Ny-Guinea har den imidlertid blitt registeret i høyder opp til 1 430 moh. Habitatet består av elver og bekker, dammer og våtmarksområder omkranset av tett skog.
Mateo Kovačić

Landslaget

Han ble tatt ut i Kroatias EM-tropp til EM i Frankrike 2016.
Han ble tatt ut i Kroatias tropp til VM i fotball 2018 i Russland.
Cavonus

Utseende

Middelsstore, kraftige, blankt svarte hornbiller. Hannen har pronotum mer eller mindre uthulet foran, og kan ha tenner langs siden av uthulingen, et horn i pannen eller et horn ved forkanten av pronotum. Et spesielt trekk er at de tre bladene (lamellene) som danner antenneklubben er svært lange.

Utbredelse

Slekten er utbredt i det sørlige Australia.
Osa indianske territorium

Osa indianske territorium er et territorium for ngäbe-folket på Osahalvøya sørvest i Costa Rica. I vest og i sør grenser det til Corcovado nasjonalpark. Territoriet har om lag 150 innbyggere (2018) og et areal på 27,1 km².
Territoriet omfatter landsbyene Alto Laguna, Río Riyito, Río Pavón og La Quebrada.
Nynorsk litteraturpris

Nynorsk litteraturpris blir delt ut årlig av Noregs Mållag, Det norske teatret og Det Norske Samlaget for den beste boka på nynorsk eller dialekt. Innholdet kan være i dikt-, novelle-, drama- eller romanform.
Reseptregisteret

Reseptregisteret er et reseptbasert legemiddelregister som har vært drevet i Norge av Nasjonalt folkehelseinstitutt siden 1. januar 2004. Alle resepter blir registrert i Reseptregisteret, et sentralt helseregister som er opprettet med hjemmel i Helseregisterloven. På oppdrag fra Helsedepartementet har Folkehelseinstituttet fått ansvaret for etableringen av det reseptbaserte legemiddelregisteret. Via websiden www.reseptregisteret.no er det mulig å hente overordnede, aggregerte tall fra databasen.

Grunnlaget for registrering

Legemidler er den vanligste behandlingsform i helsevesenet, og riktig bruk er viktig for befolkningens trivsel, helse og livskvalitet. For å fremme riktig legemiddelbruk, er det nødvendig å vite hvordan legemidlene brukes.
En ønsker å vite hvor mye legemidler som brukes av kvinner og menn i forskjellige aldersgrupper, hvor lenge de enkelte legemidlene brukes av hver pasient, hvor mye som brukes i og utenfor sykehus osv.

Forskere

Forskere skal bruke statistikker og informasjon fra Reseptregisteret for å belyse positive og negative effekter av legemiddelbruk. Sammen med data fra andre helseregistre vil verdifull kunnskap kunne hentes ut.

Legemiddelmyndigheter

Myndighetene skal bruke statistikker fra Reseptregisteret til overordnet tilsyn, styring og planlegging. Medisinbruken må følges opp på en systematisk måte av hensyn til pasientsikkerhet og folkehelse.

Allmennheten

Allmennheten skal få tilgang til statistikker fra Reseptregisteret på en offentlig nettside. Alle interesserte skal kunne finne opplysninger om bruken av legemidler i den norske befolkningen.

Personvern

Pasientens fødselsnummer er en av opplysningene som samles inn fra reseptene, men nummeret registreres ikke i Reseptregisteret. Fødselsnummeret omdannes i stedet til et løpenummer, et såkalt pseudonym. Hver person får kun ett pseudonym.
Personopplysninger skal ikke kunne utleveres fra Reseptregisteret. Derfor er pseudonymet laget for å kunne følge legemiddelbruken til den enkelte uten å kjenne identiteten. Lagrede reseptopplysninger tilbakeføres ikke til legemiddelbruker.
Reseptregisteret er det første pseudonyme helseregister som etableres i Norge. Tildelingen av pseudonymer utføres av en tiltrodd tredjepart, Statistisk sentralbyrå, før opplysningene registreres. Statistisk sentralbyrå har ikke tilgang til øvrige reseptopplysninger.

Lovhjemmel

Reseptregisteret er regulert i forskrift av 17. oktober 2003 om innsamling og behandling av helseopplysninger i Reseptbasert legemiddelregister. I henhold til forskriften er det ikke anledning til å reservere seg mot registrering i Reseptregisteret.
Sarillus

Utseende

En ganske liten, rødbrun trebukk. Antennene er lengre enn kroppen, fint hårete. Oversiden har en del oppstående, lange børster eller hår. Pronotum er omtrent så langt som bredt og har rundede sider med en liten pigg midt på. Dekkvingene er jevnbrede, gjerne med lys spiss. Beina er kraftige med klubbeformede lår.

Utbredelse

Arten lever i Mellom-Amerika, fra Guatemala i nord til Panama i sør.
Video Copilot

Kurs

Kursene til Video Copilot er gratis, og siden den første i 2005 (Basic Sky Replacement) er det blitt utgitt over 150 av dem.

Produkter

Selskapet selger musikk- og lydeffekter, arkivopptak («stock footage») og spesialeffekter i videoform, samt plugins og innstillinger for After Effects.
Wiggen (polka)

Wiggen er en polka som er skrevet av den svenske komponisten Rubert Wigg. Melodien er spilt inn på plate av mange gammeldansorkestre både i Norge og Sverige, og er også kjent i det norsk-skandinaviske miljøet i USA.
I tillegg til den opprinnelige, instrumentale versjonen, har Thore Skogman skrevet tekst til den og spilt den inn på plate (med linjen «Det är Wiggen som är bra»). Freddy Kristoffersen har skrevet en norsk versjon av teksten og spilt den inn som Det er polka som er bra, på albumet Gamle gode glade minner fra 1973. Humorgruppa Prima Vera laget sin egen versjon av teksten, med tittelen «Det er Norge som er bra», som var med på albumet Brakara fra 1978.
Krikor Bedros XV Agagianian

Bakgrunn

Hans dåpsnavn var Gazaros, som tilsvarer Lasarus. Han fikk sin teologiske utdannelse ved seminaret i Tifflis (Tbilisi) i Georgia i Russland, og i det pavelige atheneum Urbaniana i Roma, og ble presteviet i Roma den 23. desember  1917. 
Frem til han ble patriark gikk han under navnet Gazaros Agagianian (Ղազարոս Աղաճանեան).  Han virket en tid i Tifflis, men kom i 1921 til Roma der han underviste ved det pavelige armenske kolleg - han var rektor for kolleget fra 1932 til 1937.

Biskop

I 1935 ble han viet til biskop, men uten mulighet til å vende tilbake til hjemlandet av politiske grunner – det var nå en republikk i Sovjetunionen.

Patriark

Han ble patriark av Kikilia, dvs. armensk-katolsk patriark i 1937. 
I 1938, som følge av en overenskomst mellom de franske kolonialmyndigheter og tyrkerne, ble det syriske Alexandretta-sanjaket (senere kalt provinsen Hatay) annektert av Tyrkia. I 1939 ble flere deler av byen Kesab som var bebodd av armenere utskilt fra Tyrkia og overført til Syria, etter påtrykk og engasjement fra aemenere i Paris, patriark Agagianian og den pavelige representant i Syria og Libanon, Remi Leprert. (Den syriske regjering under president Bashar al-Assad ihukom Agagianian for blant annet dette ved å endre navnet til en av Aleppos hovedgater og oppkalle den etter kardinal Agagianian.)

Kardinal

Han ble kreert til kardinal av pave Pius XII i 1946. Den 2. juli 1955 utnevnte paven ham til president for kommisjonen for revisjonen av kirkeloven for de orientalske kirke (Codex Canonum Ecclesiarum Orientalium). Ham ble den 18. juli 1958 utnevnt til pro-prefekt for Kongregasjonen for troens utbredelse. 
Under pavevalget i 1958 gikk han for å være papabile (mulig ny pave). Han gikk for å være kandidat for den konservative fraksjon av kardinalskollegiet, og det sies at det vare bare med knapp overvekt at man til stlutt i stedet valgte pave Johannes XXIII. Den nye pave eleverte ham til prefekt for Kongregasjonen for troens utbredelse. Dette embede innehadde han til 1970. 
Han deltok også ved konklavet 1963 som valgte pave Paul VI.
Sykling under Sommer-OL 2008 – Terrengsykling menn

Herrenes terrengsykling under Sommer-OL 2008 fant sted den 23. august 2008 på Laoshan Mountain Bike Course.
Hot Water Beach

Hot Water Beach er en strand på østkysten av Coromandelhalvøya på New Zealand rundt 12 kilometer sørøst for Whitianga og rundt 175 kilometer fra Auckland. Navnet kommer fra varme kilder under stranda. Varmt vann kommer opp igjennom sanden mellom høyvann og lavvann. Stranden er et populært mål både for turister og lokale.
Brennsnute

Brennsnute, brennsnut eller brennesnute er navn på nordiske kjøttsupper som ligner på sodd og betasuppe. Brennsnut er en norsk tradisjonsrett fra Sunnmøre som også konsumeres andre steder i landet. Suppa kan både lages av ferskt kjøtt som trekker sammen med grønnsakene eller med varianter av saltet kjøtt, for eksempel rester av fenalår. Den kan også inneholde byggryn. En lignende rett med potetballer ved navn brennsnut er knyttet til Bornholm i Danmark.